CELEX: 62013CN0359
Language: fi
Date: 2013-06-27 00:00:00
Title: Asia C-359/13: Ennakkoratkaisupyyntö, jonka Centrale Raad van Beroep (Alankomaat) on esittänyt 27.6.2013 — B. Martens v. Minister van Onderwijs, Cultuur en Wetenschap

21.9.2013   
            
            
               FI
            
            
               Euroopan unionin virallinen lehti
            
            
               C 274/5
            
         Ennakkoratkaisupyyntö, jonka Centrale Raad van Beroep (Alankomaat) on esittänyt 27.6.2013 — B. Martens v. Minister van Onderwijs, Cultuur en Wetenschap
   (Asia C-359/13)
   2013/C 274/10
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Centrale Raad van Beroep
   
      Pääasian asianosaiset
   
   
      Valittaja: B.Martens
   
      Vastapuoli: Minister van Onderwijs, Cultuur en Wetenschap
   
      Ennakkoratkaisukysymykset
   
   
               1A)
            
            
               Onko unionin oikeutta ja erityisesti SEUT 45 artiklaa ja asetuksen (ETY) N:o 1612/68 (1) 7 artiklan 2 kohtaa tulkittava siten, että ne ovat esteenä sille, että unionin jäsenvaltio Alankomaat lakkauttaa Belgiassa asuvan ja osittain Alankomaissa ja osittain Belgiassa työskentelevän rajatyöntekijän, joka on Alankomaiden kansalainen, huollettavana olevan täysi-ikäisen lapsen oikeuden unionin ulkopuolella suoritettavia opintoja varten myönnettävään opintotukeen sillä hetkellä, jona rajatyöntekijänä suoritettava työskentely lopetetaan ja työntekijä työskentelee enää yksinomaan Belgiassa, sillä perusteella, ettei lapsi täytä edellytystä, jonka mukaan hänen on täytynyt asua Alankomaissa vähintään kolme vuotta niistä kuudesta vuodesta, jotka edeltävät opiskelijan kirjoittautumista asianomaiseen oppilaitokseen?
            
         
               1B)
            
            
               Jos 1A kohdassa esitettyyn kysymykseen on vastattava myöntävästi, onko unionin oikeus esteenä sille, että opintotuki myönnetään — olettaen, että opintotuen muut edellytykset täyttävät — niiden opintojen, joita varten opintotuki myönnetään, kestoa lyhemmälle ajanjaksolle?
               Jos unionin tuomioistuin katsoo vastatessaan 1A ja 1B ennakkoratkaisukysymyksiin, etteivät säännöt, jotka koskevat työntekijöiden oikeutta vapaaseen liikkuvuuteen, ole esteenä sille, ettei Martensille myönnetty opintotukea marraskuusta 2008 kesäkuuhun 2011 tai osalle tuota ajanjaksoa:
            
         
               2)
            
            
               Onko SEUT 20 ja SEUT 21 artiklaa tulkittava siten, että ne ovat esteenä sille, ettei unionin jäsenvaltio Alankomaat jatka opintotukea, johon henkilöllä on ollut oikeus siksi, että hänen isänsä työskenteli Alankomaissa rajatyöntekijänä, merentakaisilla alueilla (Curaçao) sijaitsevassa oppilaitoksessa suoritettavia opintoja varten sillä perusteella, ettei asianomainen täytä jokaiseen unionin kansalaiseen, mukaan luettuina Alankomaiden omat kansalaiset, sovellettavaa edellytystä, jonka mukaan hänen on täytynyt asua Alankomaissa vähintään kolme vuotta niistä kuudesta vuodesta, jotka edeltävät opiskelijan kirjoittautumista suorittamaan kyseisiä opintoja?
            
         
      (1)  Työntekijöiden vapaasta liikkuvuudesta yhteisön alueella 15.10.1968 annettu neuvoston asetus (ETY) N:o 1612/68 (EYVL L 257, s. 2).